als_Latn dik_Latn sag_Latn
Mediat ndërkombëtare janë tejmbushur me lajmin e një loje të rrezikshme në rrjetet sociale të emërtuar “Balena Blu”. Kjo lojë besohet se është krijuar nga Filip Budeikin, i cili është akuzuar nga gjykata ruse se shenjestron fëmijë me probleme sociale dhe psikologjike dhe i bind ata që të lëndojnë veten e tyre. Deri tani evaluohet se rreth 100 të adoleshencë kanë humbur jetën për shkak të kësaj loje perverse.
Loja targeton të rinj dhe të reja në rrjete sociale dhe miqësohet me ta virtualisht. Fillimisht, mekanizmi i lojës komunikon dhe bisedon me viktimën për të ngritur një lidhje besimi, përpara fillimit të lojës. Në ditët e para viktima plotëson sfida relativisht të thjeshta dhe kur ja del merr komplimenta dhe mbështetje nga loja në mënyrë që të nxitet të vazhdojë lojën. Të shohësh një film horror, të qëndrosh zgjuar gjithë natën, të presësh veten në formën e balenës, të hipësh në godina shumë të larta në orët e vona të natës; këto janë thjesht disa nga sfidat që njohim rëndom nga kjo lojë e cila vjen duke u përshkallëzuar derisa arrin në ditën e 50, kur loja i kërkon viktimës të kryejë vetëvrasje në mënyra nga më të ndryshmet.
Në këtë kohë, fëmijët pjesa dërrmuese e të cilëve ndodhet në moshën e adoleshencës së hershme kanë krijuar varësi ndaj lojës dhe opsesion për të plotësuar sfidat e lojës dhe shumë prej tyre kryejnë aktin fatal. Në rast se adoleshenti nuk pranon, përgjatë kohës së sfidave janë shkëmbyer mesazhe tejet intime me lojën dhe ka raste kur disa nga sfidat përfshinin skena nuditeti dhe akte të turpshme të cilat më pas loja i përdor për të shantazhuar viktimën që të pranojë të kryejë vetëvrasje, përndryshe fotot ose bisedat intime do i publikohen në rrjetet sociale.
Turistët pëlqejnë Gjirokastrën
Qyteti i Gjirokastrës është një prej destinacioneve më të pëlqyera të turistëve ...Lexo më shumë
Për shokun e të gjithë botës, krijuesi i lojës kur u arrestua deklaroi se po pastronte “të dobëtit dhe mendjelehtët” dhe qartazi karakteri i tij psikopatik mendonte se po i bënte një nder botës duke e spastruar. Autoritet policore në të gjithë perëndimin kanë dhenë alarmin për këtë lojë dhe kanë këshilluar prindërit t’i kushtojnë rëndësi të veçantë fëmijëve të tyre. Rrjetet sociale të cilat kanë pushtuar jetën e gjithsecilit e kanë bërë shumë të thjeshtë përhapjen e kësaj loje, që kryesisht kërkon fëmijë të vetmuar dhe që manifestojnë dobësi psikologjike në një moment të caktuar.
Ndonëse, themeluesi i lojës famëkeqe ndodhet prapa hekurave, loja është ende aktive dhe është praktikisht shumë e vështirë të ndalohet. Pas rastit të vajzës në Gjirokastër që shenjon një alarm edhe në Shqipëri që të gjithë duhet të jemi vigjilentë për të parandaluar çdo lloj tragjedie në komunitetet tona. K.H/ tiranapost.al
Mbrëmjet e të mërkurave i përkasin çiklistëve të kryeqytetit...
Të mërkurave në mbrëmje rrugët janë tonat... Agjencia e Parqeve dhe Rekreacionit ...Lexo më shumë
als_Latn als_Latn als_Latn als_Latn als_Latn als_Latn als_Latn als_Latn als_Latn